સિદ્દારામૈયાનું બયાન ત્યારે આવ્યું હતું જ્યારે ગઈકાલે સવારે જ એમના પક્ષ કોંગ્રેસને સુપ્રીમ કોર્ટમાંથી આ EVM બાબતે મોટી નિષ્ફળતા મળી હતી. કોંગ્રેસે સુપ્રીમ કોર્ટમાં એવી અરજી કરી હતી કે સોમવારે ગુજરાત વિધાનસભાની ચૂંટણીઓની મતગણતરી થાય ત્યારે મીનીમમ 25% મતો VVPATમાં રહેલી કાપલીઓ સાથે મેચ કરવામાં આવે. સુપ્રીમ કોર્ટ કે દેશની અન્ય કોઇપણ સ્વાયત્ત સંસ્થાઓ તેમના જેવી જ અન્ય કોઈ સ્વાયત્ત સંસ્થાઓના રોજીંદા કાર્યોમાં માથું મારતી નથી અને એટલેજ સુપ્રીમ કોર્ટે થોડાક ઠપકાભર્યા અવાજ સાથે કોંગ્રેસની અરજી કાઢી નાખી.